Vilborg Dagbjartsdóttir

Vilborg Dagbjartsdóttir (fædd 18. júlí 1930, látin 16. september 2021) var íslenskur rithöfundur. 

Vilborg rithöfundur fæddist á Hjalla á Vestdalseyri þann 18. júlí árið 1930. Foreldrar hennar voru Dagbjartur Guðmundsson og Erlendína Jónsdóttir. Vilborg lauk kennaraprófi frá Kennaraskóla Íslands árið 1952 og stundaði nám í bókasafnsfræðum við Háskóla Íslands 1982. Hún stundaði leiklistarnám hjá Lárusi Pálssyni og var í námshring Gunnars R. Hansens í leiklist á árunum 1951 – 1953. Hún starfaði sem rithöfundur og barnakennari í Austurbæjarskóla í 43 ár. Vilborg er þekktust fyrir ljóð sín en eftir hana liggur einnig fjöldi rita fyrir börn, bæði frumsamdar sögur og þýðingar og auk þess námsefni. Hún ritstýrði Óskastundinni, barnablaði Þjóðviljans, 1956 – 1962 og Kompunni, barnasíðu sunnudagsblaðs sama blaðs, frá 1975 – 1979.

Út komu tvær bækur um ævi Vilborgar:
 Mynd af konu: Vilborg Dagbjartsdóttir. Skrásetjari: Kristín Marja Baldursdóttir 2000.
 Úr þagnarhyl. Skrásetjari: Þorleifur Hauksson 2012

Eiginmaður Vilborgar var Þorgeir Þorgeirson rithöfundur og kvikmyndagerðarmaður.

 Félagsmál 
Vilborg var einn frumkvöðla að stofnun Rauðsokkahreyfingarinnar og átti sæti fyrir miðju hreyfingarinnar 1970. Hún sat lengi í stjórn Menningar- og friðarsamtaka íslenskra kvenna og meðlimur í Samtökum herstöðvaandstæðinga. Hún hefur átt sæti í stjórn Stéttarfélags íslenskra barnakennara, Rithöfundafélags Íslands og Rithöfundasambands Íslands. Vilborg var í stjórn Kvikmyndaklúbbsins og Litla bíós frá 1968-1970.

 Ritstörf 
Fyrsta ljóðabók Vilborgar var Laufið á trjánum sem kom út árið 1960 og var hún þá ein af fáum konum sem skrifuðu atómljóð. Hún birti einnig ljóð í tímaritinu Birtingi og á fjölda ljóða og greina í tímaritum og safnritum. Ljóð Vilborgar hafa birst í erlendum safnritum og tímaritum á fjölda tungumála.

 Rit 
 Ljóðabækur 
 Laufið á trjánum, Heimskringla 1960
 Dvergliljur, Helgafell 1968
 Kyndilmessa, Helgafell 1971
 Ljóð (heildarútgáfa),  Mál og menning 1981
 Klukkan í turninum, Forlagið 1992
 Ótta (ljóðaúrval), Valdimar Tómasson 1994
 Ljósar hendur (safnrit 3 skálda),  Fjölvaútgáfan 1996

 Barnabækur 
 Alli Nalli og tunglið, myndir Sigríður Björnsdóttir, Litbrá 1959
 Alli Nalli og tunglið, myndir Gylfi Gíslason, Mál og menning, 1976 (endurútgáfa)
 Tvær sögur um tunglið, myndir Gylfi Gíslason, Iðunn 1981
 Sögur af Alla Nalla, myndir Friðrika Geirsdóttir,  Mál og menning 1965
 Labbi pabbakútur, myndskreytt af höfundinum, Mál og menning 1984
 Sögusteinn, myndir Anna Cynthia Leplar, Bjallan 1983
 Bogga á Hjalla, myndir Anna Cynthia Leplar, Mál og menning 1984

 Þýddar barna- og unglingabækur 
 Albin er aldrei hræddur eftir Ulf Lövgren, Iðunn 1975
 Albin hjálpar til eftir Ulf Lövgren, Iðunnn 1975
 Húgó eftir Maria Gripe, Iðunn 1975
 Benni og gæsirnar hans eftir Ivo de Werd Tjerk Zijlstra, Iðunn 1975
 Albin og furðuhjólið eftir Ulf Lövgren, Iðunn 1977
 Albin og undraregnhlífin eftir Ulf Lövgren, Iðunn 1977
 Emil í Kattholti eftir Astrid Lindgren, Mál og menning 1978
 Náttpabbi eftir Maria Gripe, Mál og menning 1979
 Ný skammarstrik Emils í Kattholti eftir Astrid Lindgren, Mál og menning 1979
 Enn lifir Emil í Kattholti eftir Astrid Lindgren, Mál og menning 1980
 Litla hvíta Lukka eftir Helen Bannerman, Iðunn 1980
 Dúa bangsi eftir Barbro Lindgren, Iðunn 1982
 Dúa bíll eftir Barbro Lindgren, Iðunn 1982
 Jólasveinninn, sagan af jólasveininum og búálfum hans á Korfafjalli eftir Mauri og Tarja Kunnas, Iðunn 1982
 Sesselja Agnes (undarleg saga) eftir Maria Gripe, Mál og menning 1985
 Hvað finnst þér? eftir Lena Borg, Monica Wedberg og Ulrika Åkerberg, Námsgagnastofnun 1987
 Venjulegur dagur eftir Lena Borg, Monica Wedberg og Ulrika Åkerberg, Námsgagnastofnun 1987
 Græna höndin og aðrar draugasögur eftir Ulf Palmenfelt, Mál og menning 1987
 Ég vil ekki fara að hátta eftir Astrid Lindgren, Mál og menning 1989
 Ævintýrið um hina undursamlegu kartöflu eftir Anders Sörensen, Skjaldborg 1990
 Varenka eftir Bernadette, Örn og Örlygur 1990
 Pétur Pan og Vanda eftir J.M. Barrie, Skjaldborg 1990
 Þrammi eftir James Discoll, Skjaldborg 1990
 Margot eftir James Discoll, Skjaldborg 1990
 Dáti eftir James Discoll, Skjaldborg 1990
 Kalli eftir James Discoll, Skjaldborg 1990
 Grænalín, Brúnalín og Bláalín eftir Elsa Beskow, Mál og menning 1991
 Anis og Ölviður eftir Tove Fagerholm, Mál og menning 1991
 Fagri-Blakkur, endursögn Robin McKinleys af sögu Önnu Sewell, Skjaldborg
 Réttindi mín I, II, III (Barnasáttmáli Sþ), Námsgagnastofnun 1992
 Anis og Ölviður eftir Tove Fagerholm (kennsluleiðbeiningar) , Mál og menning 1993
 Blæjan eftir Inger Brattström, Mál og menning 1996
 Skórnir í glugganum (gleðileg jólasaga) eftir Lisa Streeter Wenner, Mál og menning 1996
 Karnival dýranna (tónsaga) eftir Edel Wallin, Námsgagnastofnun 1996
 Karnival dýranna (leiksýning, kennsluleiðbeiningar)) eftir Edel Wallin/Ulla Bitsch Larsen, Námsgagnastofnun 1996
 Þjóð Guðs (sögur úr Gamla testamentinu) eftir Geraldine Mc Caughrean, Mál og menning 1997
 Ríki Guðs (sögur úr Nýja testamentinu) eftir Geraldine Mc Caughrean, Mál og menning 1999
 Bestu vinir (skemmtilegar sögur um vináttu), ritstjórn: Anna Falk, Skjaldborg 2001

 þýdd leikrit 
 Emil í Kattholti eftir Astrid Lindgren, Leikfélag Hafnarfjarðar, Þjóðleikhúsið, Leikfélag Akureyrar, Leikfélag Sauðárkróks, Leikfélag Vestmannaeyja
 Aðalatriðið er að vera hress eftir Astrid Lindgren, í stórbók A. Lindgren, Mál og menning 1987
flutt í Útvarpsleikhúsinu (RÚV) og í skólum

 Aðrar þýðingar 
 Þrjár sögur eftir Saki, Forlagið 2000
 Ferðataska Hönu - sönn saga eftir Karen Levine, Salka 2004.

 Ritstjórn 
 Óskastundin (vikulegt barnablað sem fylgdi dagblaðinu Þjóðviljanum) 1956-1962
 Kompan (barnasíða í sunnudagsblaði Þjóðviljans) 1975-1979
 Sólhvörf (Bók handa börnum, Barnaverndarfélag Reykjavíkur 1960
 Barnanna hátíð blíð (ásamt Þorvaldi Kristinssyni), söngvar og fróðleikur um jólin, Hlín Gunnarsdóttir myndskreytti, Forlagið 1993

Flokkur:Íslenskir kvenrithöfundar
Flokkur:Íslenskir þýðendur